Skipulags - og mannvirkjanefnd er einnig með þetta málefni til umfjöllunar og skal bennt á fundargerð frá fundi 421 frá 22. október 2014 undir lið 2 . Allt er þetta athyglisvert í ljósi þess að ekki fæst betur séð en að þrátt fyrir það að þarna sé verið að sækja um heimild til framkvæmda , sem ekki var gert ráð fyrir í skipulagi eftir því sem ég best veit , tekur nefndin vel í þetta . Það hljóta allir að sjá jákvæða hlið á þessu máli þegar kemur að því að draga úr brennslu jarðefna við framleiðslu á hita í sumarhúsum í friðlandinu , að því gefnu að ekki sjáist teljandi jarðrask að ferlinu loknu . Bændablaðið fjallaði nýlega um örvirkjanir og bb.is sér ástæðu til að vitna í þá grein – með mynd af Læknishúsinu á Hesteyri . Einnig fjallaði visir.is um málið og í umræðum undir þeirri umfjöllun kemur fram að væntanleg virkjun verði ekki sú fyrsta þarna – þar hafi verið virkjað áður . Þá er ljóst , að fordæmi eru komin fyrir því að hægt sé að sækja um fjárhagsstyrki , teljist svæði til ferðamannastaða ( sbr. lið 19 í þessu skjali ) – og er það ekki einmitt það sem á við um allt Friðland Hornstranda ? Þegar við hugsum um “ okkar svæði ” – Fljótavík , þar sem við horfum nú fram á minnkandi framboð af rekaviði , fæ ég ekki betur séð en að bústaðaeigendur ættu að fylgjast vandlega með þessu máli , og styðja þessar framkvæmdir á Hesteyri , enda hlýtur ferlið að vera fordæmisgefandi fyrir allt Friðland Hornstranda , og ekki fara opinber stjórnkerfi að mismuna neinum . PS : Það er hægt að finna margt og mikið lesefni um smávirkjanir – t.d. þessa grein , sem þið gætuð lesið sem skemmtilestur